CELEX: C2007/247/63
Language: ro
Date: 2007-10-20 00:00:00
Title: Cauza T-326/07: Acțiune introdusă la 30 august 2007 — Cheminova și alții/Comisia Comunităților Europene

20.10.2007   
            
            
               RO
            
            
               Jurnalul Oficial al Uniunii Europene
            
            
               C 247/38
            
         Acțiune introdusă la 30 august 2007 — Cheminova și alții/Comisia Comunităților Europene
   (Cauza T-326/07)
   (2007/C 247/63)
   Limba de procedură: engleza
   Părțile
   
      Reclamante: Cheminova A/S (Harboøre, Danemarca), Cheminova Agro Italia Srl (Roma, Italia), Cheminova Bulgaria EOOD (Sofia, Bulgaria), Agrodan SA (Madrid, Spania) și Lodi SAS (Grand Fougeray, Franța) (reprezentanți: C. Mereu și K. Van Maldegem, lawyers)
   
      Pârâtă: Comisia Comunităților Europene
   Concluziile reclamantelor
   
               —
            
            
               anularea Deciziei 2007/389/CE a Comisiei;
            
         
               —
            
            
               obligarea Comisiei Comunităților Europene la plata cheltuielilor de judecată.
            
         Motivele și principalele argumente
   Directiva 91/414 a Consiliului privind introducerea pe piață a produselor de uz fitosanitar (1) prevede că statele membre nu autorizează un produs fitosanitar decât dacă substanțele sale active sunt menționate în anexa I și sunt îndeplinite condițiile stabilite în anexa menționată. Reclamanții solicită anularea Deciziei 2007/389/CE a Comisiei din 6 iunie 2007 privind neincluderea malathionului în anexa I la Directiva 91/414/CEE a Consiliului și retragerea autorizațiilor pentru produsele fitosanitare care conțin această substanță (2).
   În susținerea cererii lor, reclamanții afirmă că decizia contestată este incompletă din punct de vedere științific și este viciată în sensul că nu ia în considerare toate dovezile științifice privind malathionul, care au fost prezentate pârâtei. În opinia reclamantelor, aceasta încalcă, în plus, articolul 4 alineatul (1) și articolul 5 alineatul (1) din Directiva 91/414, precum și articolul 95 alineatul (3) CE întrucât pârâta a refuzat să recurgă la o evaluare colegială a celor mai recente date.
   În plus, reclamanții susțin că decizia contestată era întemeiată pe un raport științific care nu a fost întocmit în termenul stabilit de articolul 8 alineatul (7) din Regulamentul 451/2000.
   Pe de altă parte, reclamanții invocă printre altele o încălcare a principiilor proporționalității, nediscriminării, subsidiarității și a bunei administrări, precum și a obligației de motivare și a dreptului lor de a fi ascultați.
   În sfârșit, reclamanții afirmă că nu își vor putea exercita drepturile de proprietate intelectuală în conformitate cu articolul 13 din Directiva 91/414 cu privire la dosarul prezentat pârâtei.
   
      (1)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO 1991 L 230, p. 1, Ediție Specială 03/vol. 10, p. 30).
   
      (2)  JO 2007 L 146, p. 19.